今日公眾假期，好多市內餐廳都無午市套餐供應，難得呢間假期都有套餐，抵啲，所以同咗同事們嚟食。12點幾嚟到，都唔洗等位👍🏻之前都有嚟食過，上菜速度偏慢。今次快咗好多，一位員工幫我哋覆緊單時，套餐嘅前菜已經到，湯、主菜及飲品都緊隨期後。有進步。前菜一個套餐有一碟，多啲人可以試多幾款。新鮮滾熱辣，仲可以將前菜放入鐵板整熱食。餐湯就一般啦，好似味精水，可以當餐前濕下口，暖下肚。午餐價錢由$48-$88都有，我食呢個餐$48，要杯飲品加$6，勝價比算唔錯。